alexandrainst/scandi-wiki huggingface dataset:
The Ivors Academy

The Ivors Academy (tidlegare British Academy of Songwriters, Composers and Authors – BASCA) er ein av dei største profesjonslaga for komponistar, låtskrivarar  og tekstforfattarar i Europa. Det har som føremål å støtta, verna og tala for interessene til denne gruppa. Organisasjonen representerer musikkskaparar innan alle sjangrar, frå visesong til media og samtidsmusikk til jazz. Han ha kring 2000 medlemmer.

Organisasjonen blei danna i 1999 gjennom ei samanslåing av tre organisajsonar – Composers Guild of Great Britain (CGGB), Association of Professional Composers (APC) og British Academy of Songwriters, Composers and Authors (BASCA, tidlegare Songwriters Guild of Great Britain og før det British Songwriters Protection Guild of Great Britain). Den nye organisasjonen blei først kalla British Academy of Composers and Songwriters, før han endra namn til British Academy of Songwriters, Composers and Authors (BASCA) i 2009. I 2019 blei namnet endra til The Ivors Academy, etter låtskrivaren Ivor Novello og The Ivor Novello Awards eller The Ivors.

Laget deler ut Ivor Novello Awards og British Composer Awards.

Kjelder

Denne artikkelen bygger på «The Ivors Academy» frå ,  den 3. april 2021.

Bakgrunnsstoff

Ivor Novello Awards
Gold Badge Awards
British Composer Awards

Britiske musikkorganisasjonar
Skipingar i 1999 
Musikkforvalting
Organisasjonar i London
Petregan dagh

Petregan dagh (persisk دق پترگان) er eit endorheisk nedslagsfelt (dagh på persisk) aust i Iran ved grensa til Afghanistan.

Det ligg i Zirkuh fylke i Sør-Khorasan, 610 meter over havet og det meste av området ligg i Iran. 

Ein har funne fotavtrykk av førhistoriske dyr i dette bekkenet. Forskarar av iranske vitskapsfolk har synt 40 fotavtrykk av desse dyra som flytta seg i gruppe frå aust til vest på ei tid då området vart myrlendt.

Kjelder

Denne artikkelen bygger på «Petregan Playa» frå ,  den 3. april 2021. 
 oppgav desse kjeldene: 
irandeserts.com (på persisk)

 

Ørkenar i Iran
Geografi i Sør-Khorasan
Polond-ørkenen

Polond-ørkenen (persisk Kavir e Polond – کویر پلوند), òg kalla Mozaffari-ørkenen (persisk کویر مظفری – Kavir e Mozaffari), er ein ørken 40 kilometer vest for Ferdows i Sør-Khorasan i Iran.

Polond-ørkenen ligg i Mozaffari verneområde, nær landsbyen Chah-e Polond i Ferdows fylke.

Kjelder 

Denne artikkelen bygger på «Polond Desert» frå ,  den 3. april 2021. 
 oppgav desse kjeldene:

Bakgrunnsstoff 

 The Whisper Desert Festival in the Polond Desert in the Town of Ferdows

Ørkenar i Iran
Turistmål i Sør-Khorasan
Geografi i Sør-Khorasan
Chic

Chic er eit amerikansk band stifta i 1976 av gitaristen Nile Rodgers og bassisten Bernard Edwards.
På 1970-talet blei gruppa særleg kjent for singlane Dance, Dance, Dance (Yowsah, Yowsah, Yowsah) (1977), Everybody Dance (1977), Le Freak (1978), I Want Your Love (1978), Good Times (1979) og My Forbidden Lover (1979).

Diskografi

Studioalbum
Chic (1977)
C'est Chic (1978)
Risqué (1979)
Real People (1980)
Take It Off (1981)
Tongue in Chic (1982)
Believer (1983)
Chic-ism (1992)
It's About Time (2018)

Kjelder 

Denne artikkelen bygger på «Chic» frå ,  den 3. april 2021.

Bakgrunnsstoff 

 
 [ Chic (band)] biography at Billboard Magazine
 nilerodgers.com, Nile Rodgers' official website

USA-amerikanske discoartistar
USA-amerikanske musikkgrupper
Skipingar i 1976
Mangroveskogane i Qeshm

Mangroveskogane i Qeshm eller Haraskogane i Qeshm er eit område med mangroveskogar på sørkysten av Iran, særskild på og nær øya Qeshm i Persiabukta. Skogane er dominerte av arten Avicennia marina, lokalt kjend som «hara»- eller «harra»-tre. Skogane er ein viktig økologisk ressurs. Hara verneområde på Quesm og det nærliggande fastlandet er eit biosfærereservat, der kommersiell bruk er avgrensa til fiske (hovudsakleg reker), turistbåtturar og avgrensa mangrovehogst for dyrefor.

Kjelder

Denne artikkelen bygger på «Mangrove forests of Qeshm» frå ,  den 3. april 2021. 

Biosfærereservat i Iran
Skogar i Iran
Geoparkar i Iran
Geografi i Hormozgan
Den austanatoliske fjellsteppa

Den austanatoliske fjellsteppa er ein palearktisk økoregion i biomet tempererte grassletter, savannar og krattland.

Ho dekkjer Anatolia-regionen i det austlege Tyrkia, Armenia og det nordvestlege Iran.

Sjå òg
 Den sentral-anatoliske steppa

Kjelder

Denne artikkelen bygger på «Eastern Anatolian montane steppe» frå ,  den 3. april 2021. 

Anatolia
Tempererte grassletter, savannar og krattland
Økoregionar i Asia
Økoregionar i Tyrkia
Økoregionar i Aserbajdsjan
Miljø i Armenia
Miljø i Iran
Sletter i Iran
Armensk geografi
geografi i Iransk Kurdistan
Tyrkisk geografi
Geografi i Tyrkisk Kurdistan
Palearktiske regionar
Iransk Kurdistan

Iransk Kurdistan eller Aust-Kurdistan (kurdisk: Rojhilatê Kurdistanê), er eit uoffisielt namn på dei nordvestlege områda av Iran busett av kurdarar. Området grensar til Irak og Tyrkia. Det omfattar Kurdistan-provinsen, Kermanshah-provinsen og delar av Vest-Aserbajdsjan. og Ilam-provinsen.

Kurdarar reknar generelt Iransk Kurdistan (Aust-Kurdistan) som ein av dei fire delane av eit Stor-Kurdistan, som òg omfattar delar av det søraustlege Tyrkia (Nord-Kurdistan), det nordlege Syria (Vest-Kurdistan) og det nordlege Irak (Sør-Kurdistan).

I følgje ei folketeljing i 2006 hadde dei fire kurdisk-busette provinsane i Iran eit samla folketal på 6,7 millionar innbyggjarar. 

Av dei fire til fem millionane iranske kurdarane, er ein stor del av dei sjiamuslimar. Under den iranske revolusjonen klarte ikkje dei store kurdiske partia å absorbere sjia-kurdarane, som på den tida ikkje hadde noko interesse i sjølvstyre. Mensidan 1990-åra har kurdisk nasjonalisme kome inn i det sjia-kurdiske området, dels på grunn av sinne mot valdeleg undertrykking frå styresmaktene mot kurdarane lengst nord.

Kjelder

Denne artikkelen bygger på «Iranian Kurdistan» frå ,  den 3. april 2021. 
 oppgav desse kjeldene:

Kurdistan
Kurdistan, Iransk
Iransk geografi
Solovej

«Solovej» (ukrainsk «Соловей», norsk omsetjing 'nattergal') er ein folkelektronika-låt frå 2020 av det ukrainske bandet Go_A. Han vann den ukrainske songtevlinga Vidbir laurdag 22. februar 2020 og skulle ha vore det ukrainske bidraget i Eurovision Song Contest 2020 i Rotterdam i Nederland, men tevlinga vart avlyst på grunn av koronavirusutbrotet i 2020. Hadde Eurovision Song Contest vorte arrangert som planlagt, ville det vore fyrste gongen Ukraina hadde delteke med ein song der heile teksta var på ukrainsk.

Om songen 
Songen er skriven av det ukrainske bandet Go_A, som vart skipa i 2012. Bandet opererer innan sjangrane elektronika, folk og dance, og sende inn sin sjølvskrivne song «Solovej» til songtevlinga Vidbir, som vert arrangert av kringkastarane STB og UA:PBC. Songen var eit av 16 bidrag som vart plukka ut til å deltake i tevlinga. 

Songen deltok i den fyrste semifinalen av Vidbir 8. februar 2020. Der enda han på andreplass og avanserte til finalen laurdag 22. februar 2020. I finalen gjekk «Solovej» til topps hos både juryane og folket, og vann dimed tevlinga samanlagt. Som følgje av sigeren skulle songen vera det ukrainske til Eurovision Song Contest 2020 i Rotterdam og Nederland, men på grunn av koronavirusutbrotet i 2020 vart Eurovision Song Contest avlyst. Dette ville ha vore den fyrste gongen Ukraina stilte med ein song som berre har ukrainsk tekst.

I januar 2020 vart Ukraina trekt til å deltake i den fyrste semifinalen av Eurovision Song Contest. Semifinalen skulle ha vore arrangert i Rotterdam Ahoy i Rotterdam i Nederland tysdag 12. mai.

Utgjevingshistorikk

Referansar 

Denne artikkelen bygger på «Solovej» frå ,  den 4. april 2021.  
 

Ukrainskspråklege Eurovision Song Contest-songar
Ukrainske Eurovision Song Contest-songar
Eurovision Song Contest 2020-songar
Ikkje-deltakande Eurovision Song Contest-songar
Da vidna

«Da vidna» (kviterussisk Да вiдна; norsk omsetjing 'til daggry') er ein song frå 2020 som vert framført av den kviterussiske duoen VAL. Songen vann den kviterussiske songtevlinga Natsionalnij Otbor 28. februar 2020 og skulle ha vore det kviterussiske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

Om songen 
Songen vart gjeven ut 27. januar 2020 og er komponert av musikerparet Valjeryja Hrybusava og Vladislav Pasjkjevitsj som utgjer duoen VAL. Dei har skrive songen saman med Nykyta Najdjenov. Songen var eitt av 95 bidrag som vart sende inn til den kviterussiske songtevlinga Natsionalnij Otbor i regi av statskringkastaren BRTK. Vinnaren av Natsionalnij Otbor får representere Kviterussland i Eurovision Song Contest. 

I januar 2020 kunngjorde BRTC at «Da vidna» var ein av dei tolv songane som var plukka ut til finalen i Natsionalnij Otbor 28. februar 2020. I finalen var songen nummer to hos både juryen og tv-sjåarane, men vann samanlagt med 20 poeng. Med sigeren vart «Da vidna» det kviterussiske bidraget i Eurovision Song Contest 2020, og den skulle ha delteke i den fyrste semifinalen tysdag 12. mai 2020. Men på grunn av koronavirusutbrotet i Europa vinteren 2020 såg EBU seg nøydt til å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen COVID-19. Songen fekk dimed aldri deltake i Eurovision Song Contest.

Referansar 

Denne artikkelen bygger på «Da vidna» frå ,  den 4. april 2021.  
 

Kviterussiskspråklege Eurovision Song Contest-songar
Kviterussiske Eurovision Song Contest-songar
Eurovision Song Contest 2020-songar
Ikkje-deltakande Eurovision Song Contest-songar
Uno av Little Big

«Uno» (spansk for 'ein'), stilisert som «UNO», er ein song frå 2020 av den russiske gruppa Little Big. Songen er skriven av Denis Tsukerman, Ilja Prusikin og Viktor Sibrinin, og har engelsk og spansk tekst. Songen vart gjeven ut 12. mars 2020 og skulle ha vore det russiske bidraget i Eurovision Song Contest 2020, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

Eurovision Song Contest 
Songen og Little Big vart vald ut internt av den russiske kringkastaren Pervyj kanal til å representere landet. Songen vart offentleggjord under det russiske talkshowet Vetsjernyj Urgant rundt 22.20 CET 12. mars 2020 – tre dagar etter tidsfristen for å levere inn bidrag til tevlinga. Den offisielle musikkvideoen vart offentleggjord på YouTube-kanalen til Eurovision Song Contest klokka 23.00 same kvelden, og i løpet av det påfølgjande døgnet passerte videoen 10 millionar visingar.

I januar 2020 vart Russland trekt til å deltake i den fyrste semifinalen av Eurovision Song Contest. Semifinalen skulle ha vore arrangert i Rotterdam Ahoy i Nederland tysdag 12. mai. På grunn av koronaviruspandemien avlyste EBU tevlinga for å hindre spreiing av infeksjonssjukdomen covid-19. Songen fekk dimed aldri delteke i Eurovision Song Contest.

Listeplasseringar

Sporliste

Utgjevingshistorikk

Referansar 

Denne artikkelen bygger på «Uno (Little Big-sang)» frå ,  den 3. april 2021.  

Russiske Eurovision Song Contest-songar
Fleirspråklege Eurovision Song Contest-songar
Engelskspråklege Eurovision Song Contest-songar
Spanskspråklege Eurovision Song Contest-songar
Eurovision Song Contest 2020-songar
Ikkje-deltakande Eurovision Song Contest-songar
Sandefjord Turn- & Idrettsforening

Sandefjord Turn- & Idrettsforening er eit idrettslag heimehøyrande i Sandefjord. Laget, som vart stifta 30. november 1900, er aktivt med i basketball, friidrett, handball, orientering, turn og volleyball.

Sandefjord TIF er særleg kjent for sitt handballag for menn, eit lag som i tida 1989-2007 vann ti NM-finalar. Tidlegare stod også fotball på lagsprogrammet. Foballspelaren Thorbjørn Svenssen, som deltok i 104 landskampar for Noreg, var Sandefjord TIF-spelar i alle dei år.

Kjelder
heimeside

Idrettslag i Sandefjord
Handball-NM 2005/Menn

Noregsmeisterskapen i handball 2005 for menn vart vunne av Sandefjord Turn- & Idrettsforening etter finalesiger 30 – 20 over Haslum Håndballklubb frå Bærum kommune.

Finalen vart avvikla i Oslo Spektrum 30. desember 2005 framfor 5 336 tilskodarar. Sandefjord leia 15–9 ved pause.

På Sandefjord sitt vinnarlag deltok målvaktene Sindre Walstad og Stig Søberg Johansen, og målskårarane Geir Jomaas (8), Kristoffer Moen (7), Eivind Ellingsen (4), Andreas Kjølner Hansen (3), Preben Vildalen (3), Even Sandnes (2), Knut Martin Johnsen (1), Bård Egil Tobiassen (1), Jan Kirkegaard (1).

Gunnar Fosseng stod i mål for Haslum, måla til Bærums-laget kom frå Morgan Lunde (5), 
Erlend Mamelund (5), Lasse Lie (3), Håvard Mamelund (3), Steven Larsson (2), Marius Riise (1) og Ken Marius Krabbe (1).

Terje Eriksen frå IK Start og Kenneth Hansen frå Gimletroll dømde kampen. Dei tildelte vinnarlaget seks 2-minuttsutvisingar og Haslum to.

Kjelder
Drammens Tidende 31. desember 2005

Handball i Noreg
Idrettstilskipingar i Oslo
Turkmensk Sahra

Turkmensk Sahra (persisk ترکمن صحرا) er ein region nordaust i Iran nær Kaspihavet, ved grensa til Turkmenistan, der dei fleste innbyggjarane er etniske turkmenarar. Dei viktigaste byane i Turkmensk Sahra er Gonbad, Aqqala, Kalaleh, Maraveh Tappeh, Gomishan og Bandar Torkaman. I følgje Ethnologue budde det over to millionar turkmenarar i Turkmen Sahra i 1997.

Kjelder

Denne artikkelen bygger på «Turkmen Sahra» frå ,  den 4. april 2021. 
 oppgav desse kjeldene:

Regionar i Iran
Regionar i Iran

Historisk og geografisk har Iran vore delt inn i ei rekkje forskjellige regionar.  I 2014 vart Iran administrativt delt inn i fem regionar. 

I 1937 vart Iran delt inn i ti administrative regionar, enkelt kalla Region 1 til Region 10. Til dømes var Region 7 det same området som Fars dekkjer i dag.

Dei 31 provinsane i Iran vart av innanriksdepartementet delte inn i fem regionar den 22. juni 2014. Under inndelinga vart det teke omsyn til plassering og likskapar mellom provinsane.

Den iranske grunnlova omfattar ikkje regionar og dei er ikkje grunnleggjande eininga i landet, men eksisterer berre for å gjere den statlege administrasjonen enklare.

Regionar i Iran i dag

Historiske og geografiske regionar
Historiar, reisebøker og økonomiske analysar refererer ofte til mindre formelle, meir historiske eller geografiske regionar i Iran. Grensene er ofte ikkje fastsette og har ofte endra seg over tid, eller overlappa kvarandre. 
 Alamut - i Alborzfjella i Nord-Iran.
 Abadeh - området til Qashqai-folket og deira Abadeh-teppe, nord i Fars kring Abadeh fylke og inkluderer vanlegvis delar av den sørlege Isfahan-provinsen, og vert nytta både etnografisk og geografisk.  
 Sentral-Iran: Kjend som Iraq-i Ajam (Persisk Irak)
 Balutsjistan (Søraust-Iran) - stundom berre Sistan og Balutsjistan og stundom heile Balutsjistan.
 Kaspiske Iran (Nord-Iran, Tabaristan eller «Mardi og Hyrkania») - Gilan, Mazandaran og Golestan, og historisk sett stundom nordlege Semnan.
 Iransk Aserbajdsjan - tilsvarar omtrent dagens Region 3, men ofte utan Kurdistan-provinsen og ofte utan den kaspiske provinsen Gilan.
 Iransk Kurdistan -  omfattar Kurdistan-provinsen, Kermanshah-provinsen og delar av Ilam-provinsen og Vest-Aserbajdsjan.
 Khorasan - består av Nord-Khorasan, Razavi-Khorasan, Sør-Khorasan, og stundom austlege delar av Semnan-provinsen.
 Quhistan - Sør-Khorasan.
 Persiabukt-Iran (delar av Iran som støyter til Persiabukta med Sør-Iran) - Fars, Kohgiluyeh og Buyer Ahmad, Hormozgan og Bushehr.
 Søraust-Iran (Karmania) - hovudsakleg Kerman-provinsen, men strekkjer seg ofte til kysten.
 Vest-Iran (Khuzestan, Elam) - fødestaden til Iran, tilsvarar omtrent Region 4 (Hamadan-provinsen, Ilam-provinsen, Kermanshah-provinsen, Khuzestan, Luristan, Markazi), men ofte med heile eller delar av Qazvin-provinsen, Kurdistan-provinsen, Chahar Mahaal og Bakhtiari og Kohkiluyeh og Buyer Ahmad;

Kjelder

Denne artikkelen bygger på «Regions of Iran» frå ,  den 4. april 2021. 
 oppgav desse kjeldene:

Provinsar i Iran
Regionar i Iran
Undernasjonale område i Iran
Iran 1
Ahwazryggen

Ahwazryggen er eit særs smal utspring av klipper som strekkjer sesg nordvestover nær byen Amarah ved Tigris i Irak, søraust til byen Ramhormoz, og kryssar den iranske provinsen Khuzistan. Byen Ahwaz er det geografiske senteret på ryggen, der han er delt i to av den mektige Karun. Ryggen held fram under Karun og skapar stryk som gjer at elva ikkje er farbar nord for Ahwaz.

Kjelder

Denne artikkelen bygger på «Ahwaz Ridge» frå ,  den 4. april 2021. 
 oppgav desse kjeldene:

Ryggar i Asia
Iransk geografi
Geografi i Khuzestan
Hamun-e Jaz Murian

Hamun-e Jaz Murian (persisk هامون جازموریان) er eit innlandsbasseng eller senking søraust i Iran, som kryssar provinsane Kerman og Sistan og Balutsjistan. I midten av bassenger er ein hamun eller ein tidvis tørrlagt innsjø. Innsjøen kan tørke heilt inn i år med tørke, men kan ha vatn året rundt i våtare år. I juni 2007 fekk området over 125 mm nedbør då syklonen Gonu råka området og enda ein mangeårig tørke i området. 

Jaz Murian har ei avlang form frå aust til vest, omgjeve av fjellkjeder som når høgder på 2000 meter over havet. Dei lågaste områda ligg heilt i vest mot byane Kahnuj og Minab.

Det renn to elvar ut i bassenget, Bampur frå aust og Halil Rud frå vest, men ingen av dei fører mykje vatn til dei sentrale områda av bassenget, sidan vatnet stort sett er tørka inn før det når området.

Kjelder

Denne artikkelen bygger på «Hamun-e Jaz Murian» frå ,  den 4. april 2021. 
 oppgav desse kjeldene: 
J. V. Harrison, «The Jaz Murian Depression, persisk Balutsjistan,» The Geographical Journal, Vol. 101, No. 5/6 (May - Jun., 1943), pp. 206–225.
N. L. Falcon Frs, «From Musandam to the Iranian Makran,» 	The Geographical Journal, Vol. 141, No. 1 (Mar., 1975), pp. 55–58.

 

Senkingar
Endorheiske nedslagsfelt i Asia
Iransk geografi
Geografi i Kerman-provinsen
Geografi i Sistan og Balutsjistan
Larijan varmekjelde

Larijan varmekjelde, Larijan mineralkjelde eller Rineh varmekjelde (Abe garm-e-Madani-e-Larijan) er ei varmekjelde kring 73 km nord for Amol i  Iran, nær Damavand.

Her finst fleire individuelle badekar og somme offentlege basseng og bad for vitjande. For turistar finst her hotell. Larijan varmekjelde er ein av dei viktigaste turistmåla i Mazandaran i Iran. Hovudkjelda er Rineh.

Kjelder

Denne artikkelen bygger på «Larijan Hot Springs» frå ,  den 4. april 2021. 
 oppgav desse kjeldene:

Varmekjelder i Iran
Turistmål i Amol
Turistmål i Mazandaran
Saltørkenen i Sirjan

Saltørkenen i Sirjan er ei saltslette i Iran som oppstår etter området er dekt av flaumvatn som så fordampar. 

Saltørkenen i Sirjan ligg kring 27 kilometer langs vegen frå Sirjan til Shiraz nær Kheirabad og dekkjer eit område på 35 000 mål. Stundom gjer regnet området til ein saltsjø. Det vert mellom anna utvunne salt til matproduksjon i området. 

Området er forureina og øydelagd av avfall og søppel frå ein nærliggande jarnfabrikk.

Kjelder

Denne artikkelen bygger på «Salt desert of sirjan» frå ,  den 4. april 2021. 
 oppgav desse kjeldene:

Iransk geografi
Geografi i Kerman-provinsen
Saltsletter
Turistmål i Kerman-provinsen
Gardaneh ye Kuli Kesh

Gardaneh ye Kuli Kesh, òg skrive Gardaneh i Kuli Kash, Gardaneh e quli Kosh (arabisk گَردَنِۀ كُولی كُش eller persisk گردنه کولى کش eller گَردَنِۀ كُولی كوش) er ein fjellovergang i Zagrosfjella.

Kjelder

Denne artikkelen bygger på «Gardaneh-ye Kuli Kesh» frå ,  den 4. april 2021. 
 oppgav desse kjeldene:

Fjellovergangar i Iran
Zagrosfjella
Nassereddin Shah-relieffet

Nassereddin Shah-relieffet, òg kjend som Shekl Shah og Shekl-e Shah (persisk شکل شاه) er eit klipperelieff tinga av Naser al-Din Shah Qajar kring 1879, som syner sjahen til hest omgjeve av ti ståande ministrar. Det er det siste i ein tradisjon av store klipperelieff tinga av iranske herskarar.  Det ligg langs Haraz-vegen oppom Harazelva, kring 60 km frå Amol i Mazandaran i Iran og nær ein eldgamal sassnideveg. Verket vart tinga etter at det vart bygt ein ny veg her i 1879.

Relieffet er hogd ut i ei rame som er åtte meter lang og fire meter høg. Det har ein inskripsjon av poetiske vers på persisk.
Russiske soldatar nytta dette relieffet som mål under skyteøvingar under andre verdskrigen.

Kjelder

Denne artikkelen bygger på «Nassereddin Shah-relieffet» frå ,  den 4. april 2021. 
 oppgav desse kjeldene: 
 Sotudeh, M. 1995 (1374 AH). From Astara to Astarabad, vol. 3, western Mazandaran works and monuments

Bakgrunnsstoff

Byggverk i Mazandaran
Turistmål i Mazandaran
Fjellovergangar i Iran
Turistmål i Amol
Klipperelieff
Tangeh Savashi

Tangeh Savashi (persisk تنگ ساواشی) eller Tangeh Vashi (persisk تنگ واشی) er ei kløft og ein fjellovergang i Alborzfjella i Iran. Det er eit populært turistmål i Teheran-provinsen.

Området ligg 15 kilometer vest for Firouzkouh, 9 kilometer nord for Firouzkouh-Damavand-vegen. Den smale kløfta vart skapt av ei fleirårig elv som dannar ei rekkje fossefall lenger oppe i elva.

Kjelder

Denne artikkelen bygger på «Tangeh Savashi» frå ,  den 4. april 2021.

Bakgrunnsstoff

 Bilete av Firuzkooh-vegen

Fjellovergangar i Iran
Turistmål i Teheran-provinsen
Kløfter i Iran
Geografi i Teheran-provinsen
Alavian-dammen

Alavian-dammen er ein demning og innsjø langs elva Soofian Chay i Aust-Aserbajdsjan, nordvest i Iran. Han ligg kring tre kilometer nord for Maraqeh. Det er ein jordfylt fyllingsdam med ei høgd på 76 meter, bygt mellom 1990 og 1996 og opna 1. januar 1996. Demninga vart bygt for flaumkontroll og vassforsyning for området rundt. Etter bygginga vart det oppdaga at demninga hadde sett seg fem gonger djupare enn venta, som førte til mykje lekkasje frå galleriet.

Kjelder

Denne artikkelen bygger på «Alavian Dam» frå ,  den 4. april 2021. 
 oppgav desse kjeldene:

Innsjøar i Iran
Demningar i Iran
Byggverk i Aust-Aserbajdsjan
Fyllingsdammar
Byggverk ferdigstilt i 1996
Gurigölsjøen

Gurigölsjøen er ein innsjø i dei høgareliggande områda i Aust-Aserbajdsjan nordvest i Iran. I lag med nærliggande sivmyrer er området eit viktig hekkeområde for vadefuglar. Eit 1,2 km² stort område vart gjort til eit verneområde under Ramsar-konvensjonen den 23. juni 1975.

Kjelder

Denne artikkelen bygger på «Lake Gurigöl» frå ,  den 4. april 2021.  
 

Innsjøar i Iran
Ramsarstader i Iran
Geografi i Aust-Aserbajdsjan
Ovansjøen

Ovansjøen (persisk اوان, òg kalla Evansjøen) er ein liten fjellsjø i Alamut-området i Alburzfjella i provinsen Qazvin i Iran. Den einaste elva som flyt ut i innsjøen er Ovan, som kjem frå fjella i nord. Nord for innsjøen ligg tre små landsbyar, som frå aust til vest heiter Varbon, Ovan og Zar-abaad.

Innsjøen ligg kring 1 800 meter over havet, er 325 meter lang og er 275 meter brei. På det djupaste er innsjøen 7,5 meter og dekkjer eit areal på 70 hektar.

Kjelder 

Denne artikkelen bygger på «Ovan Lake» frå ,  den 4. april 2021. 
 oppgav desse kjeldene:

Innsjøar i Iran
Geografi i Qazvin-provinsen
Alamut
Alendansjøen

Alendansjøen er ein innsjø med eit areal på 17 til 30 hektar i Sari fylke. Innsjøen vert òg kalla Pelle Azni etter den nærliggande landsbyen Azni. Han ligg 70 km frå Sari og langs vegen mellom Sari og Semnan. Innsjøen ligg 1200 meter over havet.

Det renn ingen elvar inn eller ut av innsjøen, og han får berre vatn frå regnvatn.

Galleri

Kjelder

Denne artikkelen bygger på «Alendan lake» frå ,  den 4. april 2021. 
 oppgav desse kjeldene:

Geografi i Mazandaran
Innsjøar i Iran
Turistmål i Mazandaran
Alma Gol-sjøen

Alma Gol-sjøen (persisk دریاچه آلماگل) òg kalla Ulmagolsjøen, er ein innsjø i Golestan i Iran nær grensa til Turkmenistan.

Innsjøen ligg 60 km nord for Gonbad-e Qabus. Innsjøen har hatt mykje malle (Silurus glanis), men bestanden har falle drastisk etter kvart som folketalet kring innsjøen har auka. Den største malla fanga i innsjøen skal ha vore kring 30 kg. 

Alma Gol er overvintringsstad for trekkfuglar. I 1975 vart Alma Gol-sjøen og dei nærliggande Ala Gol- og Aji Gol-sjøane erklært eit verneområde under Ramsarkonvensjonen.

Kjelder 

Denne artikkelen bygger på «Alam Gol Lake» frå ,  den 4. april 2021. 
 oppgav desse kjeldene:

Innsjøar i Iran
Ramsarstader i Iran
Geografi i Golestan